Dié album is allermins ŉ konsep-album, keer hulle vinnig. Die positiewe simboliek van oukei is toonaangewend, maar die liedjies op die album dra almal verskillende baadjies. “Met die skryf en opneem van die liedjies het ons elke liedjie op sy eie meriete aangepak. Elke liedjie is ŉ eiland op sy eie, hoewel die liedjies saam in ŉ album leef,” sê hulle. “Daar is ŉ natuurlike vloei in die album, maar elke liedjie vertel iets ŉ ander storie. Die album is oor 12 maande geskryf, en selfs tydens die skryfproses het ons musieksmaak gediversifiseer.”